Suchý potok (prítok Oravice)

Suchý potok je krátky vodný tok v Západných Tatrách a Podtatranskej brázde na území okresu Tvrdošín. Je to ľavostranný prítok Oravice v povodí Oravy, má dĺžku približne 1,5 km a je tokom V. rádu. Tečie územím Tatranského národného parku.

 Priebeh toku 
Potok pramení v Tatrách, v ich podcelku Západné Tatry a geomorfologickej časti Osobitá, pod hrebeňom Malá Furkaska, v nadmorskej výške približne  Od prameňa v lesnom poraste neďaleko slovensko-poľskej hranice tečie severným smerom. Vedie nevýraznou dolinou popod hraničný hrebeň a vrch Koryciańska Czuba () na severný okraji Tatier, pričom priberá len malé prítoky. V strednej časti opúšťa Západné Tatry aj ich geomorfologickú časť Osobitá a vteká do Tichej doliny. Tá je už súčasťou Zuberskej brázdy, patriacej do Podtatranskej brázdy. Potok sa tu mierne esovito stáča a na dolnom toku vedie severným smerom, priberajúc ešte dvojicu menších pravostranných prítokov. V nadmorskej výške približne  sa napokon ľavostranne vlieva do Oravice v povodí rieky Oravy. Potok patrí do širšieho povodia rieky Váh. 

Suchý potok pramení a preteká iba územím obce Vitanová v okrese Tvrdošín v Žilinskom kraji.

 Referencie 

 Pozri aj 
 Zoznam vodných tokov v povodí Oravy
 Tatry, Západné Tatry, Osobitá (geomorfologická časť)
 Podtatranská brázda, Zuberská brázda

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Vodné toky v Zubereckej brázde
Kategória:Povodie Oravy
Kategória:Vodné toky v okrese Tvrdošín
Kategória:Vitanová